आध्यात्म के माध्यम से दिया नशा मुक्ति का संदेश
डूंगरपुर। पंचालसमाज चौदह चौखरा का दो दिवसीय प्रतिभा सम्मान समारोह शनिवार को कनबा गांव में हुआ। कार्यक्रम की शुरुआत में प्रोजेक्टर के माध्यम से मां त्रिपुरा सुंदरी की महिमा, मंदिर निर्माण, समाज का सहयोग की जानकारी दी।
इसके साथ ही संभाग के सभी धार्मिक स्थलों के बारे में जानकारी दी। दो दिवसीय कार्यक्रम के पहले दिन शाम को प्रोजेक्टर के माध्यम से युवाओं में नशा मुक्ति के बारे में जागृति लाने का संदेश दिया। प्रोजेक्टर से युवाओं को नशे से होने वाली बीमारियां, गृह क्लेश, मानसिक परेशानी, आर्थिक परेशानी को समझाया।
उन्होंने नशे से मुक्ति के लिए आध्यात्म का सहारा लेने के लिए प्रोत्साहित किया। संभाग स्तरीय कार्यक्रम के मुख्य अतिथि चौदह चौखरा अध्यक्ष कारीलाल पंचाल थे।दो दिवसीय कार्यक्रम में शुक्रवार को डूंगरपुर, बांसवाड़ा, उदयपुर और प्रतापगढ़ के पदाधिकारियों और समाज के सदस्यों का स्वागत किया। स्वागत के बाद वालीबॉल, बेडमिंटन और कुर्सी दौड़ प्रतियोगिता हुई। इसके बाद बच्चों और युवाओं का सामान्य ज्ञान परीक्षा, कविता पाठ, एकल नृत्य, समूह नृत्य कार्यक्रम हुआ। शुक्रवार शाम को रामदेव भक्ति लहर ग्रुप की ओर से भजन संध्या का कार्यक्रम हुआ। कार्यक्रम के दूसरे दिन शनिवार को सुगम संगीत, आशु भाषण, वॉलीबाल, बेडमिंटन, फाईनल मैच हुआ।
इसके बाद शनिवार को प्रतिभा सम्मान समारोह और पुरस्कार वितरण किए गए। कार्यक्रम को सफल बनाने के लिए मंगजी पंचाल, सूरजमल पंचाल, ताराचंद, अम्बालाल, महेशचंद्र, जगदीश, चिरंजीत, कचरुलाल ने सहयोग किया।
awa_Deva hin_Deva hin_Deva hin_Deva awa_Deva